मगध महिला कॉलेज में 9 को कैबिनेट चुनाव
क्रिसमसऔर नववर्ष की छुट्टी में बंद हुए मगध महिला कॉलेज में कैबिनेट चुनाव की तारीख तय हो चुकी है। 4 जनवरी को कॉलेज खुलने के बाद छात्राएं इसकी तैयारियों में लग जाएंगी। साक्षात्कार और चुनाव प्रचार के लिए छात्राओं को ज्यादा समय नहीं मिलेगा। 9 जनवरी को कैबिनेट का चुनाव होगा।
चुनाव के लिए 23 दिसंबर तक छात्राओं से आवेदन लिया गया। जनरल सेक्रेटरी, असिस्टेंट जनरल सेक्रेटरी, ट्रेजर, कल्चरल सेक्रेटरी, असिस्टेंट कल्चरल सेक्रेटरी, कामनरूम सेक्रेटरी, असिस्टेंट कामनरूम सेक्रेटरी, साइंस एंड आईटी सेक्रेटरी, असिस्टेंट साइंस एंड आईटी सेक्रेटरी, एथलीट सेक्रेटरी, असिस्टेंट एथलीट सेक्रेटरी पद के लिए चुनाव होना है।
पांच को साक्षात्कार
कॉलेजखुलने के बाद 5 जनवरी को छात्राओं का साक्षात्कार होगा, जिसमें उन्हें अपनी प्रतिभा दिखानी होगी। इसके बाद ही छात्राओं को चयनित किया जाएगा। 6 जनवरी को छात्राओं के नाम जारी किए जाएंगे। इसके बाद प्रचार-प्रसार होगा। 9 जनवरी की सुबह से वोटिंग शुरू हो जाएगी। प्रोफेसर लाली श्रीवास्तव ने बताया कि सभी काम प्रकिया के अनुसार होंगे। आवेदन करने वाली छात्राओं में अनुशासन सबसे जरूरी है।
awa_Deva hin_Deva bho_Deva hin_Deva hin_Deva